

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 03-10-2014

**ΓΡΗΓΟΡΙΟΥ Ε΄ 1 - ΠΥΡΓΟΣ** Α.Π.: 989

**ΤΗΛ: 2621 0 22311 - ΦΑΞ: 2621 0 20044**

**E-mail:** **ispo@otenet.gr**

 **Site: www.ispyrgou.gr**

 Προς

΄Ολα τα μέλη του Ιατρικού Συλλόγου Πύργου-Ολυμπίας

Αγαπητοί συνάδελφοι

 Καλείσθε την Τετάρτη 29 Οκτωβρίου 2014 στα γραφεία του Ιατρικού Συλλόγου, επί της οδού Γρηγορίου Ε΄1 έναντι των Δικαστηρίων Πύργου, και ώρα 10.00 πρωϊνή, για να προβούμε στην εκλογή της Εφορευτικής Επιτροπής που θα διενεργήσει τις αρχαιρεσίες για την ανάδειξη όλων των αιρετών οργάνων διοίκησης του Συλλόγου μας.

 Η Συνέλευση θα αρχίσει στις 10.00 π.μ. με την εκλογή τριμελούς Εφορευτικής Επιτροπής και τριών αναπληρωματικών από τα παριστάμενα μέλη και ανεξαρτήτως αριθμού παρευρισκομένων μελών. Στη συνέχεια η Εφορευτική Επιτροπή, θα διενεργήσει τις αρχαιρεσίες για την ανάδειξη νέου Διοικητικού Συμβουλίου (θα είναι 11/μελές), νέας Εξελεγκτικής Επιτροπής (θα είναι 3/μελής), νέων Εκπροσώπων στον Π.Ι.Σ (θα εκλεγούν τέσσερις (4) εκπρόσωποι) και νέου Πειθαρχικού Συμβουλίου (θα εκλεγεί Πρόεδρος, Αντιπρόεδρος -χωρίς σταυρό προτίμησης- και πέντε (5) μέλη, με σταυρό προτίμησης.

Ώρα ενάρξεως των αρχαιρεσιών ορίζεται η 10.00 πρωϊνή και η λήξη των αρχαιρεσιών θα είναι στις 20.00 μ.μ. το βράδυ. Τις εκλογές διενεργούν, ο Πρόεδρος του Δ.Σ., ο Γεν. Γραμματέας του Δ.Σ., η τριμελής Εφορευτική Επιτροπή και ο νόμιμα ορισμένος εκπρόσωπος από την Δ/νση Δημόσιας Υγείας της Περιφέρειας Δυτικής Ελλάδας.

Για την ψηφοφορία σας γνωρίζουμε ότι:

**1.** Πρέπει απαραίτητα να έχετε μαζί σας το Δελτίο Ταυτότητας του Συλλόγου ή την Αστυνομική

 σας Ταυτότητα ή το βιβλιάριο ασθενείας του Τ.Σ.Α.Υ.

**2.** Η ψηφοφορία είναι μυστική.

**3.** Μπορείτε να βάλετε τόσους σταυρούς στο ψηφοδέλτιο, εμπρός ή πίσω (όχι και εμπρός και πίσω ταυτόχρονα) από το όνομα του υποψηφίου, όσος και ο αριθμός των εκλεγομένων μελών, δηλ. για το Δ.Σ μέχρι και έντεκα (11), για την Εξελεγκτική Επιτροπή μέχρι και τρείς (3) για Π.Ι.Σ. μέχρι τέσσερις (4) και για το Πειθαρχικό Συμβούλιο μέχρι και πέντε (5). Υπενθυμίζουμε ότι ο Πρόεδρος και ο Αντιπρόεδρος του Πειθαρχικού δεν χρειάζονται σταυρό προτίμησης. Ως εκ τούτου οι σταυροί μπαίνουν μόνον στα μέλη του Πειθαρχικού, για να εκλεγούν τα τακτικά και τα αναπληρωματικά μέλη.

**4.** Το εκλογικό σύστημα που ισχύει, είναι το σύστημα της απλής αναλογικής.

**5.** **Στην ψηφοφορία συμμετέχουν όλοι οι γιατροί που περιλαμβάνονται στην κατάσταση που θα υπάρχει στα γραφεία του Συλλόγου από την Τρίτη 14 Οκτωβρίου 2014**  **ημερομηνία λήξης προθεσμίας για τακτοποίηση των οικονομικών εκκρεμοτήτων, προκειμένου να έχετε το δικαίωμα ψήφου.**  (Β.Δ. 11.10/7.11.1957 – άρθρο 17 – παράγρ. 4).

Τα ψηφοδέλτια θα είναι τρία για κάθε συνδυασμό υποψηφίων, δηλ. ένα για το Διοικητικό Συμβούλιο και την Εξελεγκτική Επιτροπή, ένα για τους εκπροσώπους στον Π.Ι.Σ. και ένα για το Πειθαρχικό Συμβούλιο. Επίσης θα υπάρχει και λευκό ψηφοδέλτιο.

Με συναδελφικούς χαιρετισμούς

 **Ο Πρόεδρος**

 **Ευάγγελος Παπαγεωργίου**